Adonopoylos

ΕΛΛΗΝΙΚΗ ΠΟΛΕΜΙΚΗ ΑΕΡΟΠΟΡΙΑ
Η Ελληνική Πολεμική Αεροπορία (ΠΑ) είναι ο τρίτος κατ' αρχαιότητα Κλάδος των Ελληνικών Ένοπλων Δυνάμεων που αποτελεί και την πολεμική αεροπορική ισχύ της Ελλάδας. Πρώτιστη αποστολή της Πολεμικής Αεροπορίας είναι η φύλαξη και προστασία του ελληνικού εναέριου χώρου από κάθε είδους παραβιάσεις, η παροχή εναέριας υποστήριξης σε επιχειρήσεις τόσο στον Ελληνικό Στρατό όσο και το Ελληνικό Πολεμικό Ναυτικό και παράλληλα η έρευνα και διάσωση, πυρόσβεση, καθώς και η παροχή κάθε δυνατής ανθρωπιστικής βοήθειας ακόμα και σε άλλες χώρες όταν παρίσταται έκτακτη ανάγκη.

Κατά την περίοδο της Βασιλευομένης Δημοκρατίας η αεροπορική δύναμη ονομαζόταν Ελληνική Βασιλική Αεροπορία (EBA).

Το σύνθημα της Ελληνικής Πολεμικής Αεροπορίας είναι «Αίεν Υψικρατείν», το οποίο σημαίνει «Πάντοτε να κυριαρχείς στα ύψη», φράση που αποδίδεται στον Αντισμήναρχο (αργότερα Υποπτέραρχο) Σπύρο Παπασπύρο, διοικητή του Κέντρου Κατάταξης στη Βάση της Γάζας, ο οποίος με τη φράση αυτή, στην Ημερήσια Διαταγή της 5ης Οκτωβρίου 1941, καλωσόρισε στην Αίγυπτο το προσωπικό της 335 Μοίρας, της πρώτης ελληνικής Μοίρας μαχητικών αεροσκαφών στη Μέση Ανατολή. Το έμβλημα της Ελληνικής Πολεμικής Αεροπορίας αναπαριστά αετό σε πτήση μπροστά από το κυκλικό διακριτικό της.

ΙΣΤΟΡΙΑ
Η Ελληνική Πολεμική Αεροπορία ιδρύθηκε το 1911 και μετράει 100 χρόνια ιστορίας. Οι πρώτες προσπάθειες εισαγωγής της αεροπορίας στην Ελλάδα ανήκουν στον Πρωθυπουργό Ελευθέριο Βενιζέλο, τη συνεισφορά του οποίου η Ελληνική Κυβέρνηση αναγνώρισε το 2000, δίνοντας το όνομά του στον νέο Διεθνή Αερολιμένα Αθηνών.

ΙΔΡΥΣΗ
Το 1911 η Ελληνική Κυβέρνηση ανέθεσε σε Γάλλους ειδικούς τη δημιουργία Ελληνικής Αεροπορικής Υπηρεσίας. Έξι αξιωματικοί στάλθηκαν στη Γαλλία για να εκπαιδευτούν ως πιλότοι, ενώ παραγγέλθηκαν τα πρώτα αεροπλάνα τύπου Farman. Στις 8 Φεβρουαρίου 1912 ο Εμμανουήλ Αργυρόπουλος έγινε ο πρώτος Έλληνας αεροπόρος πετώντας με ένα αεροσκάφος Nieuport IV.G. Alcuin. Στη δεύτερη πτήση που εκτέλεσε ο Αργυρόπουλος την ίδια μέρα, πέταξε με τον τότε Πρωθυπουργό της χώρας Ελευθέριο Βενιζέλο.

Η πρώτη στρατιωτική πτήση έγινε στις 13 Μαΐου 1912 από τον Υπολοχαγό Δημήτριο Καμπέρο με το πρώτο στρατιωτικό αεροπλάνο της Ελλάδας τύπου Farman. Τον Ιούνιο του ίδιου έτους ο Καμπέρος πέταξε με τον «Δαίδαλο», το αεροσκάφος Farman το οποίο είχε μετασκευαστεί σε υδροπλάνο, θέτωντας έτσι τις βάσεις της Ναυτικής Αεροπορίας. Τον Σεπτέμβριο ο Ελληνικός Στρατός απέκτησε την πρώτη του πολεμική αεροπορική μονάδα, τον «Λόχο Αεροπόρων», με έδρα τη Λάρισα.

Εκσυγχρονισμός και πρόσφατες εξελίξεις
Το 1988 παρελήφθησαν τα πρώτα αεροσκάφη τρίτης γενιάς Mirage 2000 EG/BG, ενώ το 1989 τα πρώτα F-16C/D Block 30. Στις 29 Μαρτίου 1991 αποσύρθηκαν τα RF-84F, ενώ τον Νοέμβριο του 1992 παραλήφθησαν επιπλέον αεροσκάφη RF-4E.

Τον Ιούλιο του 1997 ξεκίνησε η παραλαβή των F-16 Block 50, τα οποία εξοπλίζονταν με ατρακτίδια πλοήγησης και σκόπευσης LANTIRN και πυραύλους AMRAAM και HARM.

Το 2000 αποφασίστηκε η αγορά 15 αεροσκαφών Mirage 2000-5 Mk2 και τον Σεπτέμβριο του 2004 άρχισε ο εκσυγχρονισμός δέκα επιπλέον αεροσκαφών Mirage 2000BG/EG στο επίπεδο 2000-5 Mk2 από την κατασκευάστρια Dassault και την Ελληνική Αεροπορική Βιομηχανία. Το 2000 παραγγέλθηκαν με το πρόγραμμα Peace Xenia III 60 συνολικά F-16C/D Βlock 52+, η παράδοση των οποίων τελείωσε το 2004. Tο 2005 η Ελληνική Κυβέρνηση αποφάσισε την αγορά άλλων 30 F-16C/D Βlock52+ Adv. Με τα F-16 Block 52+ και Block 52M (Blk52 adv.) η Πολεμική Αεροπορία έγινε μία από τις πρώτες χώρες που απέκτησε τα αναβαθμισμένα F-16 Block 52+.

Πτέρυγες της Ελληνικής Πολεμικής Αεροπορίας

 * ===110 Πτέρυγα Μάχης===
 * Έδρα: Λάρισα
 * 337 Μοίρα Παντός Καιρού «Φάντασμα» - F-16 C/D Block 52+
 * 348 Μοίρα Τακτικής Αναγνώρισης «Μάτια» - RF-4E Phantom II
 * ===111 Πτέρυγα Μάχης===
 * Έδρα: Νέα Αγχίαλος
 * 330 Μοίρα «Κεραύνος» - F-16C/D Block 30
 * 341 Μοίρα «Bέλος» - F-16C/D Block 50
 * 347 Μοίρα «Περσεύς» - F-16C/D Block 50
 * ===112 Πτέρυγα Μάχης===
 * Έδρα: Ελευσίνα
 * 352 Μοίρα Μεταφοράς Υψηλών Προσώπων - Embraer Legacy, Gulfstream V και Agusta Bell 212
 * 354 Μοίρα Τακτικών Μεταφορών «Πήγασος» - C-27J Spartan
 * 355 Μοίρα Τακτικών Μεταφορών «Άτλας» - Canadair CL-215
 * 356 Μοίρα Τακτικών Μεταφορών «Ηρακλής» - C-130 Hercules
 * 358 Μοίρα Έρευνας Διάσωσης «Φαέθων» - Agusta Bell 205, Agusta Bell 212
 * 384 Μοιρα Έρευνας Διάσωσης -AS 332C1 Super Puma
 * 380 Μοίρα Αερομεταφερόμενου Συστήματος Έγκαιρης Προειδοποίησης & Ελέγχου - EMB-145H AEW&C Erieye
 * Σμήνος Ελικοπτέρων Άμεσης Βοήθειας - Agusta Α-109Ε Ρower Σύμφωνα με την επίσημη ιστοσελίδα της ΠΑ, το ΣΕΑΒ έχει αναστείλει τη λειτουργία του, τα δε ελικόπτερα επιχειρούν πλέον απο τη 358 ΜΕΔ
 * 31 Μοίρα Ειδικών Επιχειρήσεων «Αχιλλέας» - AS 332C1 Super Puma
 * ===113 Πτέρυγα Μάχης===
 * Έδρα: Μίκρα Θεσσαλονίκης
 * 383 Μοίρα Ειδικών Επιχειρήσεων & Αεροπυρόσβεσης «Πρωτέας» - Canadair CL-415
 * ===114 Πτέρυγα Μάχης===
 * Έδρα: Τανάγρα
 * 331 Μοίρα Παντός Καιρού «Θησέας» - Mirage 2000-5 Mk2
 * 332 Μοίρα Παντός Καιρού «Γεράκι» - Mirage 2000BG/EG
 * ===115 Πτέρυγα Μάχης===
 * Έδρα: Σούδα
 * 340 Μοίρα «Αλεπού» - F-16C/D Block 52+
 * 343 Μοίρα «Αστέρι» - F-16C/D Block 52+
 * ===116 Πτέρυγα Μάχης===
 * Έδρα: Άραξος
 * 335 Μοίρα Βομβαρδισμού «Τίγρης» - F-16C/D Block 52+ Advanced
 * 336 Μοίρα Βομβαρδισμού «Όλυμπος» - A-7E/TA-7C Corsair II
 * ===117 Πτέρυγα Μάχης===
 * Έδρα: Ανδραβίδα
 * 338 Μοίρα Δίωξης/Βομβαρδισμού «Άρης» - F-4E Phantom II (Peace Icarus 2000)
 * 339 Μοίρα Παντός Καιρού «Αίας» - F-4E Phantom II (Peace Icarus 2000)
 * ===120 Πτέρυγα Εκπαίδευσης Αέρος===
 * Έδρα: Καλαμάτα
 * 361 Μοίρα Εκπαίδευσης Αέρος «Μυστράς» - T-6A Texan II
 * 362 Μοίρα Εκπαίδευσης Αέρος «Νέστωρ» - T-2E Buckeye
 * 363 Μοίρα Εκπαίδευσης Αέρος «Δαναός» - T-2E Buckeye
 * 364 Μοίρα Εκπαίδευσης Αέρος «Πέλοψ» - T-6A Texan II
 * ===123 Πτέρυγα Τεχνικής Εκπάιδευσης===
 * Έδρα: Δεκέλεια
 * ===124 Πτέρυγα Βασικής Εκπαίδευσης===
 * Έδρα: Τρίπολη
 * ===350 Πτέρυγα Κατευθυνομένων Βλημάτων===
 * Έδρα: Σέδες Θεσσαλονίκης
 * ===359 Μονάδα Αεροπορικής Εξυπηρέτησης Δημοσίων Υπηρεσιών===


 * 351 Μοίρα Αεροπορικών Εφαρμογών - PZL Μ-18 Dromader
 * Έδρα: Δεκέλεια
 * ===Σχολή Ικάρων===


 * 360 Μοίρα Εκπαίδευσης Αέρος - T-41 Mescalero
 * Έδρα: Δεκέλεια